Ons was dankbaar vir die toerusting van die huis en wat dit aan ons voorgehou het. Daar was rêrig uit die pad gegaan om ons verblyf te gemaklik.
Plaasdiere bring beslis 'n besondere gevoel tot die verblyf....gasvroue se deurlopende nodige kommunikasie word waardeer.
Ons het net een nag oorgebly in een van die kamers nadat ons by 'n funksie op 'n nabygeleë plaas was. Die kamers is nuut gebou, modern en netjies. Verder is hulle toegerus met alles wat nodig is, selfs vir langer verblyf. Daleen is 'n wonderlike gasvrou wat heeltyd in kontak is vandat mens bespreek tot wanneer jy inklok. Ons kan nie wag om terug te gaan volgende maand en vir 'n paar nagte oor te bly in een van die huisies nie. Ons kan Knoetzekama regtig sterk aanbeveel, veral vir diegene wat hou van die stilte en rustigheid op 'n plaas. Dan is daar ook nog die mooi uitsig vanaf die stoepies, en al die vars plaasreuke.
Dit was baie lekker om julle gesin te ontmoet, Daan. Dankie dat julle die kamers in so 'n puik toestand gelos het. Ek waardeer dit.
Ons het aanvanklik 'n probleem met die beddegoed gehad en die kamer was nie gereed toe ons so teen 14:30 daar opdaag nie. Die probleem is egter opgelos en ons het baie lekker gebly in die moderne, nuwe woonstelletjie. Omdat die woonstelle teen mekaar gebou is, kan die beweging van mense in die gange en luidrugtigheid 'n probleem skep vir ander inwoners. Oor die algemeen het almal mekaar gerespekteer en was die kuier baie aangenaam. Die uitsigte van die balkon op die berge en plaasomgewing is egter pragtig.
Toe ek instap by die unit was ek verbaas om te sien hoe dit lyk. Het nie daardie prentjie verwag nie. Die unit is super mooi, alles was netjies en op sy plek. Ek sal enige tyd weer daarnatoe gaan.
Weereens baie geluk met die gradueering. Baie dankie dat julle die eenheid in 'n puik toestand gelos het.
As jy wil wegbreek van die stad se gewoel, is die net die plek. Om weer die voëls so te kon hoor tjirp, dit is maar net die beste gevoel op aarde. Net jammer die tydjie daar was so kort. Sien beslis uit vir ons volgende draai daar.
Die huis is goed toegerus en geleë. Dit is nogal stil alhoewel daar 'n lughawe en 'n pad naby is, maar die voëls in die bome en op die water maak op daarvoor. Dit is ook naby aan George met al sy geriewe wat as 'n plus tel. Ons het baie lekker gekuier en sal dit vir seker weer doen.
Sal enige tyd vir enige gesin aanbeveel om 'n lekker wegbreek te geniet, gasvryheid tops, baie dankie Jack en Daleen.
Ek dink een toilet vir 5 groot mense en 'n kind is te min. As die toilet nie in die badkamer was nie, sou dit dalk kon werk. Bo en behalwe die een toilet, kan 'n mens niks fout vind met Knoetzekama as 'n vakansiebestemming nie. Lekker plaas-atmosfeer.